Diari Oficial de la Generalitat Valenciana


Sumari del DOGV 4121, del 06-11-2001 (2001/10206)

DECRET 179/2001, de 30 d'octubre, del Govern Valencià, pel qual es crea un institut d'Educació Secundària a Tavernes Blanques per transformació de la Secció d'Educació Secundària existent.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10997


Data del document
:   30-10-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Tavernes Blanques
    * ensenyament secundari

DECRET 179/2001, de 30 d'octubre, del Govern Valencià, pel qual es crea un institut d'Educació Secundària a Tavernes Blanques per transformació de la Secció d'Educació Secundària existent. [2001/X10658]
  
La Secció de Tavernes Blanques, dependent de l'Institut d'Educació Secundària La Garrigosa de Meliana, va ser creada per l'Ordre de 5 de novembre de 1998, de la Conselleria de Cultura, Educació i Ciència.
  
Els estudis de planificació educativa preveuen la creació d'un institut a la zona escolar VL-3, per transformació de la secció existent, per a atendre la demanda de llocs escolars de la localitat.
  
Atenent estes previsions, l'Ajuntament de Tavernes Blanques, en sessió de 27 de maig de 1997, va cedir a la Generalitat Valenciana una parcel·la de 14.430 m2, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Després de la convocatòria prèvia del corresponent concurs públic per Resolució de 18 de juny de 1999, de l'Institut Valencià d'Habitatge, per Resolució de 22 de febrer de 2000 es van adjudicar les obres de construcció de l'edifici escolar.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de Règim General no Universitari i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació i després de la deliberació del Govern Valencià, en la reunió del dia 30 d'octubre de 2001,
  
DECRETE
  
Article únic
  
Es crea, per transformació de la Secció dependent de l'Institut d'Educació Secundària La Garrigosa de Meliana, codi 49980579, el següent centre docent:
  
Província: Valencia
  
Localitat: Tavernes Blanques
  
Denominació: Institut d'Educació Secundària
  
Codi: 49418457
  
Titular: Generalitat Valenciana
  
Adreça: c/ Alacant,12
  
Composició: 24 unitats d'Educació Secundària Obligatòria, 6 de Batxillerat i 3 cicles formatius de Formació Professional
  
Capacitat: 720 llocs escolars d'Educació Secundària Obligatòria, 210 de Batxillerat i 120 de Formació Professional
  
DISPOSICIONS ADDICIONALS
  
Primera
  
El que s'establix en este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva al centre actualment existent, s'integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2001.
  
València, 30 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ
  
D'INTERLOCUTÒRIES, PROVISIONS I SENTÈNCIES
  
Audiència Provincial de València
  
Rotlle d'apel·lació número 319. Cèdula de notificació. [2001A/10713]
  
La Secció Sisena de l'Audiència Provincial de València ha dictat, en el rotlle d'apel·lació número 319, la sentencia que té l'encapçalament i part dispositiva com es diu tot seguit:
  
«Audiència Provincial de València
  
Secció Sisena
  
Sentència número 585
  
- Presidenta: Ana Pérez Tórtola.
  
- Magistrats:
  
· Purificación Martorell Zulueta
  
· María Mestre Ramos
  
· Juan-Fermín Prado Arditto.
  
València, 11 de setembre de 2001
  
La Secció Sisena de l'Audiència Provincial de València, integrada por les persones anotades al marge, ha vist aquest recurs d'apel·lació interposat contra la sentència de data 29 de març de 2001, dictada en les actuacions de judici verbal de trànsit número 233/2000 del Jutjat de Primera Instància número 2 de Massamagrell.
  
Hi han sigut parts, com a apel·lant, el demandant senyor Juan-Manuel Caballero Aguacil, representat pel procurador Juan-Jesús Bochons Valenzuela i defés pel lletrat Enrique Giménez Beltrán, i, com a apel·lats, les demandades Estación de Servicios Fenollosa i Axa-Aurora-Ibérica, Sociedad Anónima de Seguros y Reaseguros, SA, representades pel procurador Jesús Mora Vicente i defeses pel lletrat José-Manuel Pérez Escrivá.
  
Hi ha sigut ponent el senyor Juan-Fermín Prado Arditto.
  
Decisió
  
Que desestimem el recurs d'apel·lació interposat pel procurador Juan-Jesús Bochons Valenzuela, en nom i representació del demandant senyor Juan-Manuel Caballero Aguacil, contra la sentència de 29 de març de 2001, dictada pel Jutjat de Primera Instància número 2 de Massamagrell en les actuacions de judici verbal de trànsit número 233/2000, i confirmem la sentencia apel·lada, imposant les costes d'aquesta alçada a la part apel·lant.
  
Quan pertoque, amb el certificat d'aquesta resolució i l'ofici corresponent, retorneu les actuacions al jutjat de procedència perquè es complisquen.
  
Aquesta és la nostra sentència, de la qual se unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquest cèdula es publica en el Diari Oficial de la Generalitat Valenciana, a fi de notificar-la a la part incompareguda Axa, Compañía de Seguros.
  
València, 7 d'octubre de 2001.- La secretària: Eugenia Rosa Martín Landete.
  
Audiència Provincial de València